Egy kisvárosnyi diák jelentkezésével duplázott a BGE

Az országos átlag kétszeresével nőtt a Budapesti Gazdaságtudományi Egyetemre (BGE) jelentkezők száma a most zárult, 2025 őszi felsőoktatási jelentkezési időszak friss adatai szerint. 17.000 diák döntött úgy, hogy a BGE-n szeretné megkezdeni a tanulmányait a felsőoktatásban. Ezáltal a BGE megtartotta piacvezető helyét a gazdaságtudományi felsőoktatás területén, idén minden 4. jelentkező itt szeretne továbbtanulni.

A Magyarország legnagyobb gazdaságtudományi képzőhelyének nappali alapszakjait első helyen megjelölő jelentkezők száma kiugróan, 30%-kal nőtt, így ebben a szegmensben a BGE az ország második legnépszerűbb egyeteme lett, három helyet javítva a listán. Az egyetem nyolc alapszakja és három mesterszakja piacvezető a friss számok alapján, és a másik tíz szak is dobogós helyen végzett országos szinten.

A Budapesti Gazdaságtudományi Egyetem amellett, hogy folyamatosan, nemzetközi tananyagok adaptálásával és üzleti kapcsolatrendszerének bevonásával fejleszti oktatási tevékenységét, külön figyelmet fordít a hallgatók szabadidős és sportolási lehetőségeinek fejlesztésére, valamint a végzés utáni elhelyezkedés támogatására. Aki mindenképpen a BGE hallgatója szeretne lenni szeptembertől, a nyár eleji sorrendmódosító időszakban még növelheti az esélyeit, ha első helyen jelöli Magyarország legnagyobb gazdaságtudományi egyetemét.

Sajtókapcsolat:

* Kovács Barna, kommunikációs projektmenedzser
* Budapesti Gazdaságtudományi Egyetem
* sajto@uni-bge.hu

|  |  |
| --- | --- |
|  | © Budapesti Gazdaságtudományi Egyetem |

Eredeti tartalom: Budapesti Gazdaságtudományi Egyetem

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/20147/egy-kisvarosnyi-diak-jelentkezesevel-duplazott-a-bge/